Susanna Casta i Paco López, a les llistes del PSC per a les municipals - De Valldoreix\nSusanna Casta i Paco López, a les llistes del PSC per a les municipals\nPublicat Per: Noticies Externeson: Dimecres,13 Març , 2019 No hi ha comentaris\nSusanna Casta i Paco López són dos dels integrants de la llista del PSC per a les eleccions municipals del mes de maig a Sant Cugat del Vallès.\nSusanna Casta, qui va ser vocal de l’EMD de Valldoreix per Cs fins a l’octubre de 2017 (quan ho va deixar per desavinences), i estretament vinculada al moviment veïnal de Valldoreix, encapçalarà la llista com a presidenciable de l’EMD, que recupera així candidatura pròpia del partit socialista, alhora que integrarà la llista del partit a Sant Cugat. Pel que fa a Paco López, va ser una de les persones que va liderar el moviment de la Plataforma de Pensionistes en els seus orígens, mantenint-se actiu en aquesta.\nPere Soler, primer secretari del PSC a Sant Cugat del Vallès, regidor a l’Ajuntament i candidat a l’alcaldia per la formació socialista, no ha revelat quines posicions ocuparan en la llista, anunciant que es donarà a conèixer després de la celebració de l’assemblea del partit el pròxim 20 de març, on es ratificarà. De Casta i de López n’ha destacat el fet de ser “dues persones apassionades i implicades que no deixen indiferents”, fent valdre les aportacions que Casta pot fer per Valldoreix, i les de López per part de la Plataforma de Pensionistes. Igualment ha destacat l’aposta del partit per Valldoreix, anunciant que tres persones més de la llista a Valldoreix (dues independents i una de partit) també figuraran a la llista santcugatenca. L’objectiu, ha subratllat, és “el progrés de Sant Cugat, Valldoreix, i tots els barris i districtes”.\nSusanna Casta, per la seva banda, ha recordat el seu pas per la política a Valldoreix destacant-ne “les llums i les ombres”, però destacant que “el que més em va agradar va ser el contacte amb la gent”. Un contacte, com afirma, que ha seguit mantenint, amb la plataforma Gent per Valldoreix, amb la qual “es va mirar de crear una candidatura d’esquerres conjunta transversal, però no va poder ser”, i destacant la “facilitat que ha tingut a l’hora de treballar amb el PSC” per elaborar el programa. Entre les línies principals, ha destacat l’aposta per la millora de la seguretat des de la vila.\nPer la seva banda, Paco López, ha remarcat que “fa 41 anys que hi ha eleccions al país, i sempre he votat el meu partit, el PSC, per una qüestió de consciència”, subratllant que, tot i estar anys apartat de la política, un cop jubilat “he vist la necessitat de prestar els meus coneixements a ajudar els més desafavorits”. En aquest sentit, ha apuntat que, “tot i que em sento orgullós del meu poble”, hi ha aspectes a arreglar. El més important, ha dit, “acabar amb la desigualtat social”, fent que la ciutat no expulsi ningú.\nLlegeix la noticia sencera al TOT: Susanna Casta i Paco López, a les llistes del PSC per a les municipals


JxCat es presenta amb el lema 'Tu ets la nostra veu. Tu ets la nostra força'\nPublicat 5/4/2019 19:52:01CET\nObrirà i tancarà campanya a Barcelona i farà actes a Bèlgica i a Soto del Real\nJxCat ha desvelat aquest divendres que es presentarà a la campanya de les eleccions generals del 28 d'abril amb el lema 'Tu ets la nostra veu. Tu ets la nostra força'.\nEn els cartells electorals apareixen el número u i dos de la candidatura, Jordi Sànchez i Laura Borràs, però també altres candidats com el número 1 per Tarragona, Josep Rull, i per Lleida, Jordi Turull.\nDestaca la foto escollida pel cas de Rull i Turull: és la del seu darrer dia en llibertat el març del 2018 abans d'entrar junts al Tribunal Suprem, quan el jutge Pablo Llarena va decretar presó preventiva per a tots dos.\nEn el cas de Sànchez, surt el dit polze i Borràs l'ha explicat així: "Un senyal de força i un senyal de determinació. Malgrat la situació de repressió que vivim, no perdem la determinació, la valentia i la il·lusió".\nJxCat té previst iniciar i tancar la seva campanya a Barcelona i també visitarà les altres tres capitals de província: Lleida, Tarragona i Girona, i ciutats com la Seu d'Urgell (Lleida); Figueres, Lloret de Mar (Girona) i Manresa (Barcelona), entre d'altres.\nEl president de la Generalitat, Quim Torra, i l'expresident Carles Puigdemont participaran activament en campanya, i un dels actes es farà a Bèlgica --on es troba el segon-- i un altre a Soto del Real, en què estan els presos sobiranistes que participen en la candidatura.


Amb nens: La primavera al Matagalls\nPàgina d'inici\tRutes i escapades\tAmb nens: La primavera al Matagalls\nAquesta és una ascensió fonamental per a tot excursionista. I és ideal per fer descobrir als petits el plaer d’una pujada suau, emmarcada per una natura exuberant que aquest mes és en plena eclosió.\nColl de Sant Marçal - pla del Parany - coll de Sesportadores - coll Pregon - Matagalls\nDistància: 8,5 km (anada i tornada)\nDurada: 3 h (anada i tornada)\nSant Celoni té estació de la Renfe (902 24 02 02 | www.renfe.es)\nDes de Sant Celoni, per la BV-5114, o des de l’Eix Transversal, agafeu la sortida de Viladrau i continueu per la GIV-5201 fins al coll de Sant Marçal, on hi ha un aparcament. Aquí comença l’itinerari.\nDes de l'estació de Renfe de Sant Celoni hi ha una línia regular d’autobusos fins a Santa Fe de Montseny, Barcelona Bus ( 902 13 00 14).\nLa primavera al Matagalls - © Joan Raventós\nAvui viatgem fins al Montseny per fer una ascensió clàssica que no pot faltar en el trajecte vital de cap excursionista, tant si és novell com veterà. En concret, el que ens hi duu són els brots tendres de la fageda. La bonança de la primavera fa esclatar les borronades i les obagues del Matagalls es tornen d’un verd vivíssim. En aquesta època també retorna la vida animal. Els ocells que van marxar per hivernar a països més càlids tornen a les fagedes del Montseny.\nL’excursió s’inicia al coll de Sant Marçal. Un plafó ens indica l’itinerari que seguirem i el desnivell que anirem trobant. El camí s’enfila de seguida per un terreny sorrenc que veu créixer avellaners i falgueres. Més amunt, ja en el territori del faig, si hem encertat el moment, podem començar a apreciar com les noves fulles es comencen a expandir, deixen enrere el seu fosc refugi i exhibeixen una lluminositat tendra que les fa molt vistoses i atractives. Al tacte, són suaus i en el revers tenen un borrissol que les fa avellutades.\nAl pla del Parany passem arran d’un faig monumental. El camí se suavitza i va seguint l’orientació que li marca la carena que assolirem al coll Sesportadores. El mateix camí que a l’hivern s’esmuny per entre soques i branques primes i pelades, ara travessa un esclat vegetal i lluminós. La fageda que baixa fins a la riera de Sant Marçal, així com la de l’altre vessant, que cobreix el caient de les Agudes i el Turó de l’Home, és un tapís uniforme. Al coll Pregon és bo de fer-hi una parada. L’herba suau d’aquest bressol natural convida a fer-hi estada. Un monòlit en record del músic Pau Casals marca el centre de l’esplanada.\nL’última pitrada ens fa travessar el darrer tram de fageda i ens condueix a la regió subalpina del Matagalls, de vegetació arbustiva i pletissars d’herba. La creu del Matagalls marca el cim, ample i planer, que és un balcó panoràmic cap al mig país que s’obre davant nostre; sens dubte, un dels millors indrets per aprendre a situar els relleus geogràfics.\nAquesta ruta va ser publicada al número 120 del DESCOBRIR.\nCentre d’Informació Can Casades\nCentre d’Informació Can Casades. Ctra. BV-5114, km 21. Santa Fe de Montseny. 93 847 51 13. www.diba.cat/parcsn/montseny


Torrent reconeix que moltes vegades no s’ha tingut prou en compte el sud de Catalunya. · Biblioteca Digital Roquetes\nEl president del Parlament de Catalunya, Roger Torrent, va visitar l’Observatori de l’Ebre el darrer divendres per conèixer el territori i la seva realitat. Torrent va aprofitar l’estada per parlar també sobre la situació política entre Catalunya i Espanya i recomanar als líders polítics espanyols que segueixin l’exemple de Pablo Iglesias, visitant als presos polítics.\nRespecte a les protestes que han dut a terme els Comitès de Defensa de la República a les seus d’ERC i el PDeCAT, Torrent va remarcar que s’ha d’invertir energia a avançar junts cap als objectius polítics marcats.\nDurant la visita a l’Observatori de l’Ebre el president també es va reunir amb la Plataforma en Defensa de l’Ebre. , https://youtu.be/wh9NdZvdJkw\nMarina Villegas Milà\n2018, Observatori de l'Ebre, Parlament de Catalunya, Roger Torrent Ramió, Roquetes, Visites oficials\nMarina Villegas Milà, “Torrent reconeix que moltes vegades no s’ha tingut prou en compte el sud de Catalunya.,” dins Biblioteca Digital Roquetes, Document 10333, http://bibliotecaroquetes.cat/items/show/10333, (creat el 2018).


Pàgina personal d'en Joan: Poboleda, Ermita Maria Assumpta, Mas de Sant Blai, Poboleda\nPoboleda, Ermita Maria Assumpta, Mas de Sant Blai, Poboleda\nAmb el cor al costat de "We want to vote"\nAvui m'ha tocat anar amb els ex-companys de feina i per això he triat un tomb des de Poboleda al que era Convent de Bonrepòs, desprès transformat en Mas de Sant Blai, i retornar a Poboleda on ja teníem taula reservada al restaurant. Per això ens hem trobat onze caminants a l'aparcament de l'entrada del poble i em sortit a les nou i cinc, tot seguint el GR que es camí de Poboleda a Cornudella. Al quilòmetre tres-cents, aprox., deixem a l'esquerra el camí de la Morera a Poboleda que es per on tornarem.\nPugem a visitar la petita ermita de la Maria Assumpta, on aprofitem per esmorzar asseguts en els bancs de pedra que hi ha al davant. Després de quedar ben alimentats i begut el cafè de la Dolors i les “gotetes” d'en Josep Maria, seguim fins el Coll de Conill, on està el Mas d'en Gil, lloc on deixem el camí de Cornudella per agafar la pista que va cap el nord.. Només creuat el Barranc de Comanginers ens trobem, a l'esquerra, el pantà de Sant Blai, un bon toll d'aigua, on la corrent es aturada per un presa que té una canalització a la dreta, per on marxa l'aigua. Encara que de la presa l'aigua sua per molts llocs.\nQuan ens trobem el Barranc de Farena deixem la pista que gira en rodó cap el sud, i seguim cap el nord, ara per sender boscà, bonic i agradable. Hi ha alguns repetjons que fan suar, però en general es bastant suau. Era un camí de bast però en alguns llocs l'antic camí s'ha perdut i per on actualment hi ha la traça està bastant atorrentat. Deixem a la dreta una construcció arruïnada que encara no he pogut esbrinar exactament el que era. Seguim amunt fins al Mas de Blai, antic Convent de Bonrepòs. Parem una estona a descansar i gaudir del lloc, encara que cada vegada està més deteriorat i poc a poc la vegetació s'està menjant l'entorn. Estem de sort que la porta del que era la capella es pugui obrir i un company i jo podem visitar tot el que era la masia i antic convent, que comuniquen per dins. Tot està ple de deixadesa i comença a enrunar-se. Digne de veure la quantitat de botes que hi ha al celler.Quan pugem a les golfes ens surten a rebre una gran quantitats de rats-penats, que espantats per la llum del meu frontal i pel nostre moviment comencen a voletejar per l'estància. Alguns es van als pisos inferiors. A l'entorn a part d'una gran bassa ple d'aigua hi ha una font cabalosa d'aigua molt bona, que com deu tenir trencat el tub que va a la bassa, l'entorn es un bon xapoller.\nAquí fem la foto de grup i seguim, pujant primer per pista i després per camí fins a trobar el camí de La Morera a Cornudella, que el seguim a l'esquerra. Quan enllacem amb el de la Morera a Poboleda, l'agafem i ja no deixarem fins el poble. Com passa en aquests casos i quan ja es cara avall i està finalitzant, a més de si no hi ha pèrdua, el grup s'estira ja que la tauleta reservada crida molt fort.\nEls que van amb mi, al final del grup, arribem a mig quart de tres, després de fer quasi onze quilòmetres, en un dia que ha estat solejat i amb moments que ha picat una mica, sobre tot a la pista solejada de baixada. El dinar bo amb l'agradable, amistosa i alegre companyia del grup, com sempre. Ara haurem d'esperar que passi l'estiu per tornar-nos a reunir.\nPer baixar el track, teclejar aquí. Avui, al fer de guia, només he fet les dos fotografies de la capçalera.\nEtiquetes. Caminants, Convent, Ermites, Excursionisme, Priorat


'Carrers amb història (50): Gorina i Pujol, el fabricant - El diari digital de Sabadell - iSabadell\nEscrit per Redacció el 15 setembre 2013\nQui era Josep Gorina i Pujol?\nJosep Gorina va ser un industrial tèxtils. Pertanyent a una de les famílies més conegudes del tèxtil sabadellenc, a l’alçada dels Llonch, Turull, Corominas, Duran, Casanovas, Brutau… Va néixer l’any 1850 i l’any 1911 es va convertir en únic propietari de l’empresa. Va ampliar i millorar les instal·lacions de la fàbrica, situant-la entre les més destacades de la indústria local.\nVa presidir la Cambra de Comerç i el Gremi de Fabricants. Va participar en la fundació del Banc de Sabadell l’any 1881 i també va presidir la Junta d’Administració de l’Escola Industrial d’Arts i Oficis de Sabadell i de la Caixa de Pensions, de la qual va ser fundador.\nConjuntament amb l’industrial Bonaventura Brutau van fer construir un grup escolar per a la instrucció dels fills dels seus obrers. Va ser col·laborador de Sallarés i Pla i de Narcís Giralt. Va morir l’any 1925 a la seva casa del número 247 de la Rambla. L’Ajuntament presidit per l’alcalde Esteve Relat va prendre l’acord per donar el seu nom a un carrer.\nOn està situat el carrer de Gorina i Pujol?\nEl carrer de Gorina i Pujol comunica, en paral·lel a l’avinguda de Barberà, la Gran Via i la carretera de Mollet, al barri de l’Eixample. El carrer es diu així des de l’any 1925 i, a diferència de molts dels carrers apareguts a la secció, el nomenclàtor ha respectat el nom en periodes com la Segona República, la Guerra Civil, la dictadura franquista o la democràcia.\nGorina i Pujol


Activat el Neucat. Es mantenen les opcions de neu a Collserola per a darrera hora | betevé\nActivat el Neucat. Es mantenen les opcions de neu a Collserola per a darrera hora\nSi la precipitació és intensa, de nit i matinada la neu podria desplomar-se fins a 200 o 300 metres\nManel Cascante Torrella | dilluns, 19 de març del 2018, a les 18.40\nEls mapes fa molts dies que ho avancen però és ara, poques hores abans de l’arribada de la irrupció d’aire fred i del front de nevades, el millor moment per tal d’intentar afinar al màxim el pronòstic segons els models que fan previsió a una escala més detallada.\nEls mapes d’aquest dilluns confirmaven el que ja es preveia durant el cap de setmana, l’arribada de precipitacions a darrera hora del dia a Barcelona, però, sobretot, al llarg de la nit i la matinada de dimarts. Finalment, la neu ha començat a caure a les 00:30 i ha agafat a la part alta de la ciutat.\nEl sol i les clarianes de primeres hores de dilluns donaran pas a l’arribada de xàfecs de neu a partir de la tarda cap als Pirineus i el Prepirineu, així com en altres sectors de l’oest i l’interior de Catalunya. La cota de neu inicialment s’emplaçarà cap als 800 metres, però tendirà a davallar de forma evident sobretot a partir del vespre.\n#Bondia A partir de migdia pot nevar a 400m a comarques del nord i de matinada ampliar-se a altres comarques. Si has de conduir per aquestes zones, cadenes al porta equipatges i informa’t de situació @transit ☝També baixen les temperatures! Prealerta#NEUCAT #ProteccioCivil pic.twitter.com/eRAqEw1UYu\n— Protecció civil (@emergenciescat) 19 de marzo de 2018\nEl pla Neucat, en fase d’alerta\nProtecció Civil ha activat poc abans de les 19 h l’alerta del pla Neucat en base a les previsions del Servei Meteorològic de Catalunya, que ha emès un avís de perill per neu a nombroses comarques de Catalunya dilluns a la tarda i dimarts.\nTot fa pensar que durant la nit i la matinada les precipitacions més abundants es concentraran entre el Prepirineu, la Catalunya Central, les comarques gironines, el sud de la Costa Brava i el prelitoral central. De matinada tendiran a anar-se reduint i dimarts de bon matí acabaran desapareixent. Serà justament, de nit i matinada, quan la neu podrà fer acte de presència a més comarques i la cota de neu es podrà arribar a desplomar puntualment per sota dels 400 metres.\nI, a Barcelona?\nA Barcelona també es preveu que pugui ploure a partir del vespre, sobretot havent sopat. Els xàfecs es mantindran a la ciutat fins dimarts de bon matí, moment en el qual tendiran a desaparèixer. La neu no arribarà al Tibidabo possiblement fins aquest dilluns última hora o poc després de la mitjanit.\nLa cota de neu es podrà situar cap als 400 metres amb el pas de la nit, però convé tenir ben present que, si cau amb forta intensitat i persistència, podria arribar a baixar fins a 200 metres i emblanquinar lleugerament els barris més alts de Barcelona. A banda, no es descarta que pugui arribar a caure calamarsa o neu granulada en algun moment a qualsevol punt de la ciutat.\nMalgrat que poc o molt acabarà precipitant a Barcelona, cal apuntar que els diversos models meteorològics no acaben de posar-se d’acord pel que fa a la quantitat de precipitació a l’entorn de la ciutat, ja que alguns en concentren la més abundant més cap al nord i a l’est de l’entorn metropolità.\nEls xàfecs marxaran dimarts de bon matí i donaran pas a una jornada més assolellada i acompanyada de ratxes de vent de mestral. El fred d’hivern s’allargarà tota la setmana, de cara al cap de setmana podrien reaparèixer les precipitacions.\nSigui com sigui, a @btveltemps seguirem el minut a minut d’aquesta situació de neu fora d’època a Barcelona i Catalunya.\n— fred — neu — operació fred\nBarcelona rebrà la primavera amb neu?\nCom es fa la distribució d’aliments solidaris?\nBarcelona, amb l’Open Arms: “És Europa qui naufraga al Mediterrani”\nComencen a llaurar les platges per a la temporada de bany\nL’Open Arms, immobilitzat a Sicília, acusat de grup criminal\nTerrícoles: Pilar Aymerich, fotògrafa\nNoves estacions de control de la contaminació: una a la Meridiana i una de mòbil\nEls 162 municipis amb toc de queda a Catalunya (llista actualitzada)\nCovid a Catalunya, última hora: Un 73 % dels pacients a les UCI des de l’1 de juliol no estan vacunats


Horitzons no tan llunyans i la llum al final del túnel – Araytor Correduría de Seguros\nAraytor Correduría de Seguros > Novetats > Notícies > Horitzons no tan llunyans i la llum al final del túnel\nHoritzons no tan llunyans i la llum al final del túnel\n23/11/2020 Webmaster Notícies\nL’assemblea es va produir en els dies 19 i 20 de febrer amb un panorama molt diferent a l’actual en el qual, la pandèmia iniciava la seva marxa i occident a penes comen√ßava a veure les orelles al llop.\nVolíem recordar-la per a oferir-vos l’article que va publicar Trias de Bes el 8 de novembre en el diari La Vanguardia, amb un missatge positiu i esperan√ßador de l’horitzó que es desplega davant nostre.\n“Prenc el títol del cèlebre western protagonitzat per James Stewart i Rock Hudson del 1952, Horizontes lejanos , per traslladar a l’empresari, al directiu i al professional des d’aquesta tribuna un missatge d’esperan√ßa. L’horitzó de sortida de la crisi no és immediat, però no és llunyà.\nSom dins d’un túnel, per descomptat. Caigudes de PIB com les d’aquest any no s’han vist mai. Però no oblidem que, si bé la mitjana anual del 2020 va rondar o superar un -10%, aquesta mitjana haurà estat un resultat d’un primer trimestre d’un -5%, un segon trimestre d’un -17,8%, un tercer d’un +16,7% i el que finalment resulti del quart. El contrast del segon i tercer trimestres tampoc no s’havia mai vist en economia: més de 35 punts de millora de la taxa interanual d’un trimestre a l’altre! Això també és inèdit!\nI aquest sobtat creixement és fruit del que sostinc en aquesta columna des que va comen√ßar la pandèmia. La crisi econòmica és fruit d’un ensorrament d’oferta i demanda que, al seu torn, prové de les limitacions a la mobilitat i mesures sanitàries. No és l’economia, estúpid!, com diria, aquesta vegada a l’inrevés, Bill Clinton. és la pandèmia! Aquest creixement demostra que, com explico al meu recent llibre sobre la crisi econòmica de la Covid-19, La solución Nash , en termes econòmics no s’ha trencat res, de moment. O s’ha trencat poc. I si les injeccions monetàries arriben quan han d’arribar i a qui han d’arribar, podrem sortir d’aquesta crisi molt, però que molt, ràpidament i amb molta for√ßa. Aquest trimestre passat és la demostració palpable que la tesi que defenso és certa. Tenim també la dada de la Xina, que va uns mesos per davant d’Europa en la pandèmia. I s’està veient el mateix patró de sortida que en aquest aïllat tercer trimestre nostre, on ja desconfinats, oferta i demanda es van normalitzar.\nPerò la conservació de l’ ocupació i el manteniment del teixit productiu han de ser la prioritat econòmica i social de les autoritats fiscals i monetàries. Que es trenqui el menys possible!\nAlbirar el final del túnel, aquella llumeta que ens indica que el final és a prop, es produirà entre novembre i desembre. El doctor Baselga, en l’entrevista concedida aquesta setmana a RAC1, ens va indicar clarament que amb prou feines falten dos mesos per disposar de vacunes. Així que comencin les vacunacions podrem calendaritzar la immunitat de grup i això permetrà planificar en economia. Calendaritzar és conditio sine qua non d’una empresa per invertir i prendre decisions.\nI això serà possible en un horitzó que no és tan llunyà.”\nPer Fernando Trias de Bes\nLa Vanguardia. 8 de novembre de 2020


Carme Forcadell, sobre la Taula de Diàleg: “Vull pensar que no és una enganyifa” – Marfanta\nCarme Forcadell, sobre la Taula de Diàleg: “Vull pensar que no és una enganyifa”\nL’expresidenta del Parlament, Carme Forcadell, ha assegurat en una entrevista publicada a ‘Naciódigital’ que vol pensar que la taula de diàleg “no és una enganyifa i vull creure que hi ha voluntat de les dues parts per resoldre el conflicte”. Preguntada per les polèmiques declaracions de Clara Ponsatí, Forcadell s’ha mostrat respectuosa amb qui no confiï en la negociació. “No hi creuen per l’experiència viscuda fins ara”, justifica.Sobre com va viure l’arrencada de la taula de negociació, Forcadell subratlla que només “és el principi” i que va servir “per demostrar voluntats”. “Ara bé, 16 persones reunides per intentar solucionar un conflicte són moltes”, opina.\nSegons l’expresidenta, l’objectiu de la taula “és resoldre el conflicte polític i, evidentment, també acabar amb la repressió, perquè amb repressió no es pot resoldre el conflicte polític”.\nPel que fa als pressupostos generals, Forcadell els allunya de la taula de diàleg. “No tenen res a veure”, diu, encara que afegeix que “és evident, però, que si la taula fracassa, ja no cal continuar parlant de res més”.\nForcadell no es mostra preocupada per les desavinences entre JxCat i ERC. Recorda que ja les va viure a l’ANC i quan presidia el Parlament i que sempre “amb major o menor encert, hem estat capaços de reconduir-ho pel bé col·lectiu i per l’objectiu que tenim en comú: la independència”.\nA més, té clar que després de les eleccions a Catalunya molt probablement “hauran de pactar”. “Caldrà veure si també hi podran ser els comuns, s’haurà d’explorar, però ERC i JxCat penso que s’hauran d’entendre”, assegura.\nLa relació amb Junqueras i Puigdemont\nA ‘Naciódigital’ Forcadell explica que intercanvia missatges amb Junqueras “a través d’intermediaris” i “és constant”. Amb Puigdemont, en canvi, explica que la darrera comunicació la va tenir just després de la sentència.\nMaltractament al Parlament\nEn la mateixa entrevista Forcadell reconeix que va patir “masclisme” al Parlament. “Jo el sentia directament en els òrgans on hi era. El patia a l’hora de parlar, perquè potser no m’escoltaven o menystenien la meva opinió”, relata\nA més, reconeix que ERC no va saber reaccionar i “només alguns dirigents a títol personal”. “De vegades ho veien més des de fora del grup que des de dins”, assegura, tot posant com a exemple que Carles Riera o Albano Dante Fachin sí que ho denunciessin públicament.\nSobre quin paper ha de jugar l’ANC, Forcadell diu que li agradaria que “tornés als orígens” i fos “el lloc de trobada de totes les sensibilitats de l’independentisme que ens va permetre fer les manifestacions més massives d’Europa”. Però recorda que el canvi de rumb està en les mans dels socis.\nTags: ANCBaix EbreCarme ForcadellCatalunyaERCJunts per CatalunyaPolíticaXerta\nDemanen la col·laboració ciutadana amb un retrat del cadàver trobat al riu Ebre\nEls col·lectius feministes de l'Ebre lideren una manifestació històrica del 8-M a Tortosa\nPer què Faura torna a temptar el PSC amb un govern 'progressista i d'esquerres'?


Jornada sobre la nova llei de patents i taller pràctic de recerca amb Espacenet (26 d'octubre) | FUEIB\nJornada sobre la nova llei de patents i taller pràctic de recerca amb Espacenet (26 d'octubre)\nUniversitaris Jornada sobre la nova llei de patents i taller pràctic de recerca amb Espacenet (26 d'octubre) Jornada sobre la nova llei de patents i taller pràctic de recerca amb Espacenet\nJornada que versarà sobre les novetats de la nova llei de patents, aprofundint en aquells aspectes que més poden afectar els emprenedors i empreses. Posteriorment es realitzarà un taller pràctic sobre recerca de patents a les principals bases de dades.\nLa nova normativa (Llei 24/2015, de 24 de juliol, de Patents) entrarà en vigor l'1 d'abril de 2017, i introduirà canvis importants, com la implantació d'un únic procediment amb examen previ de novetat i activitat inventiva, la concessió més ràpida de les patents sòlides o la reducció de taxes de sol·licitud, recerca de patents i examen per a emprenedors i PIME.\nAquesta jornada, oberta al públic, se celebrarà el dia 26 d'octubre a l'edifici Antoni M. Alcover i Sureda del campus universitari, d'11 a 17 hores. Constarà d'una sessió de matí i una d'horabaixa, en les quals participaran agents públics i privats especialitzats en patents, com Clarke Modet & Co. i l'Oficina Espanyola de Patents i Marques, a més de Laboratoris Sanifit, el Laboratori de Recerca en Litiasi Renal de la UIB i la Conselleria d'Innovació, Recerca i Turisme del Govern de les Illes Balears.\nEn la sessió de matí, s'abordaran els principals canvis en la llei de patents i les implicacions d'aquests canvis per al sector públic i empresarial, així com les diferències entre la patent europea i la patent unitària. Posteriorment, s'obrirà un debat entre els assistents sobre les qüestions i inquietuds que vulguin traslladar als ponents.\nEn la sessió d'horabaixa, es farà un taller pràctic sobre recerca de patents a les principals bases de dades, a càrrec de l’OEPM. Aquestes recerques prèvies resulten imprescindibles per comprovar si els resultats obtinguts en projectes de recerca podrien ser patentables, a més de servir per reorientar les línies de recerca que s’han emprès.\nEls interessats a assistir a aquesta jornada -a una o a ambdues sessions–, poden inscriure-s’hi a través del formulari de registre disponible. Es pot accedir al programa de l'esdeveniment aquí.\nData de publicació: 05/10/2016\nCongressos i Jornades, Emprenedoria, Empresa, Gestió i transferència de projectes, OTRI i Projectes, R+D+I


La latitud d'un autor de culte | Cultura | El Punt Avui\nLa latitud d'un autor de culte La latitud d'un autor de culte La latitud d'un autor de culte La latitud d'un autor de culte + La latitud d'un autor de culte E-mail\nLa latitud d'un autor de culte\nLa latitud d'un autor de culte La latitud d'un autor de culte La latitud d'un autor de culte La latitud d'un autor de culte La latitud d'un autor de culte E-mail\n“En altres latituds, Lluís Calvo seria un autor de culte.” Fou amb aquesta sentència que Vicenç Pagès Jordà va deixar fixada l'opinió que li mereix el poeta i escriptor Lluís Calvo i Guardiola (Saragossa, 1963), un escriptor que ha conreat diversos gèneres i que l'any vinent celebrarà els trenta anys de trajectòria amb un parell de sorpreses gens susceptibles de ser ignorades.\nEl meridià de París. Assaigs a través d'una línia imaginària té, d'entrada, la virtut d'haver estat editat per Edicions Poncianes, una de les editorials actuals que té més cura dels llibres que publica. El lector que tingui a les mans aquesta novetat s'adonarà de fins a quin punt és un llibre molt a tenir en compte també materialment parlant. El meridià de París, a més a més, disposa d'un epíleg de Francesc Gelonch i un poema de Jaume C. Pons Alorda.\nL'última fita assagística de Calvo consta de sis capítols que tenen en comú la línia imaginària del meridià diguem-ne oblidat que dóna nom al volum, però les diverses seccions configuren un panorama eclèctic i divers de temes que reblen el clau del que ja sabíem: en primer lloc, que Calvo és capaç d'interessar-se per molts temes i d'excel·lir en el seu tractament; en segon lloc, que a cada obra o fins i tot a cada capítol d'una mateixa obra és apte per obrir camins diferents (alhora, però, que els enllaça sota una mateixa veu pròpia). Les seccions donen prou compte del sentit que volen prendre les línies de Calvo, de quina mena de viratges postmoderns volen protagonitzar. El procediment, el fet de seguir un meridià que es caracteritza per la ziga-zaga, per la marrada, vol ser significatiu de l'època, vol imitar-ne el paradigma.\nCalvo ha aconseguit confegir un assaig ambiciós que, al mateix temps, està escrit amb un to amè situat entre l'assaig i la narrativa. Hi trobem el Calvo rebel que ens fa veure l'altre meridià, una altra visió possible de la realitat, de l'aparença, de l'exhaurit simulacre. Rescata el personatge de Francesc Joan Domènec d'Aragó (Estagell, 1796 – París, 1853), un dels noms clau que van ajudar a fixar el traçat del meridià de París (vençut pel Regne Unit), i, a partir d'aquest, ens porta de París a Algèria, Mali i Níger, passant per Catalunya. L'objectiu és clar: “cartografiar algunes de les idees, moviments, batecs, històries i rerefons artístics que s'esdevenen a través d'un eix determinat.”\nEl que fa Calvo, en part, és exhumar obres i autors que han caigut en l'oblit, establir connexions i paral·lelismes nous entre elements que ja coneixíem per separat (per exemple, la influència caribenya en la pintura de Joan Ponç). És el que la història de la poesia ha cregut, en alguns moments, que havia de fer el seu gènere: “Una idea porta a una altra, una connexió ens du a llocs insospitats i un concepte actual s'alia, de manera coherent, amb un altre formulat fa centenars d'anys”.\nDel llibre, brilla l'anàlisi que fa del Faust de Goethe i del comte Arnau de Maragall (repartit en diversos llibres), per exemple. Ara falta, encara, que s'estableixi una darrera relació que depèn de l'interès que suscita l'obra: la dels lectors que no hagin llegit el llibre i aquest eix de l'assaig català.\nEditorial: Poncianes Barcelona, 2016 Pàgines: 158 Preu: 18euros\nCultura 18-09-2016, Pàgina 35


Amplien el confinament a Anglaterra i s'hi detecta la variant sud-africana del virus, més contagiosa\nAmplien el confinament a Anglaterra i s’hi detecta la variant sud-africana del virus, més contagiosa\nÉs una nova variant originada a Sud-àfrica de la qual no s'havia tingut notícia fins ara a Europa\nEl secretari d'estat per a la Salut del Regne Unit, Matt Hancock\nEl secretari d’estat per a la Salut del Regne Unit, Matt Hancock, ha anunciat noves restriccions per l’expansió del coronavirus, del qual se n’ha detectat una nova variant originada a Sud-àfrica. És la primera notícia a Europa de la variant sud-africana, que s’ha detectat en dues persones. A causa d’això, els viatgers que provinguin de Sud-àfrica hauran de fer un aïllament de dues setmanes. Segons què ha dit Hancock, el descobriment d’aquesta variant és “molt preocupant” perquè és més transmissible i sembla haver-se mutat més.\nA més de la detecció d’aquesta nova variant, Hancock ha anunciat que a partir del 26 de desembre, s’imposa el confinament a Essex, Norfolk, Sussex, Surrey, Oxfordshire i Hampshire. També s’amplien les restriccions a Bristol, Gloucestershire, Somerset, Swindon, Isle of Wight, New Forest, Northamptonshire, Cheshire i Warrington –que passen a un nivell molt alt d’alerta– i a Cornwall i Herefordshire, que són a un nivell alt.\nEl Regne Unit articula la seva resposta a la transmissió del coronavirus amb un sistema de quatre nivells, on el quart implica el confinament domiciliari. Hancock ha dit que el tercer nivell –molt alt– no és prou per a controlar la nova variant. “No és una hipòtesi, és un fet que hem vist sobre el terreny”, ha dit per justificar l’entrada de més territoris de l’est i el sud-est d’Anglaterra al nivell 4.\nHancock ha acabat la seva intervenció dient que confia que “les coses tornaran a la normalitat el 2022” gràcies al vaccí.\nQuè se’n sap, d’aquesta nova variant?\nAnomenada 501.V2, aquesta nova variant es va detectar per primera vegada al Cap Oriental fa uns mesos i, des de llavors, s’ha estès a altres províncies sud-africanes. “Les evidències recopilades suggereixen contundentment que la segona onada que estem experimentant està impulsada per aquesta nova variant”, va indicar el ministre sudafricà de Sanitat, Zweli Mkhize, durant una sessió informativa virtual divendres.\nEl professor Ian Sanne, membre del Comitè Assessor Ministerial sobre covid-19 de Sudàfrica, diu que es tracta d’una nova variant i no d’una nova soca. “Una nova soca causaria una preocupació molt més gran, seria com tornar a començar des de zero, però no és el cas”, va subratllar Sanne en declaracions al portal informatiu EWN. “Aquesta és una variant i té alguns canvis genètics. Representa una evolució viral”, va puntualitzar.\nSanne, especialista en malalties infeccioses, també va assenyalar que la variant sud-africana és diferent a la detectada en un primer moment al Regne Unit. “Són variants diferents de la mateixa soca del coronavirus”, va explicar el professor. La nova variant sud-africana, va prosseguir, és més transmissible i té una càrrega viral més alta, però es desconeix si és més perillosa.


Reivindicació de Jordi Hereu - La Punteta - Notícies d'Opinió - e-notícies\nLa Punteta · 1 de Març de 2016. 11:06h.\nReivindicació de Jordi Hereu\nHereu, en la presentació del llibre d'Arturo San Agustín\nCom que vaig escriure un llibre contra Jordi Hereu (“Contra la Barcelona progre”, 2012), avui em puc permetre el luxe de reivindicar la figura del darrer alcalde socialista de Barcelona: sense ell ara no tindríem el Mobile Wolrd Congress. A Hereu ara li caic bé perquè diu que sóc dels pocs indepes amb els quals s'hi pot parlar.\nQuan va guanyar la convocatòria -enfront Londres, que no era poca cosa- va ser perquè tots els grups municipals de l’Ajuntament -i la Generalitat- van fer pinya. Ja ho va dir aleshores: “quan som capaços d’unir, presentem candidatures que són invencibles”.\nEn l'actualitat, a més de la incertesa pel procés -la senyora Cifuentes ja està a l’aguait-, és evident que Ada Colau no hagués presentat la candidadura o, si l’hagués presentat, no ho hagués fet amb el mateix entusiasme. Mentre que Barcelona en Comú i la CUP segurament pensarien més en el coltan -aquest mineral que porten els mòbils- que en l'impacte que té per a la ciutat.\nDesprés de cinc anys d’alcalde, Hereu va preferir passar al sector privat en comptes d’escalfar un escó al Senat. Com l’exprimer secretari del PSC, Pere Navarro, al que també li van oferir substituir Montilla a la cambra alta, que va optar per buscar-se la vida. Des de llavors l’exalcalde fa una cosa digníssima: pagar Autònoms.\nAquest dilluns me’l vaig trobar en la presentació del darrer llibre d'Arturo San Agustín a la seu de l’editorial Comanegra, que sembla que estigui al mig de Manhattan en comptes de l’Eixample, i em va dir tres o quatre coses que em van quedar gravades. Espero que em permetrà la indiscreció d’explicar-les en públic.\nEn primer lloc que “alguns independentistes són el principal obstacle per a la independència”. Hi estic absolutament d’acord. Un dels problemes de l’independentisme és el friquisme. L’altre és el passavoltisme: aquells que van hiperventilats. Molts d’ells, per cert, conversos. Algun fins i tot ha arribat a director de diari.\nHo he dit sempre: mentre els referents intel·lectuals siguin Toni Albà, Joel Joan -la seva qualitat com actor a banda- i Núria Feliu no arribarem enlloc. És que ni Xavier Sala i Martín per molt professor de Columbia que sigui encara que ell signa els seus articles a l’Ara com a “catedràtic”.\nA mi em va caure als peus el dia que, en una tertúlia del Basté, es va ficar amb la filla del Rei, que té vuit anys. Sense que, per cert, ni el presentador del programa ni la resta de tertulians diguessin res. Encara li van riure les gràcies.\nEn segon lloc, que “cada vegada tindrem més estat, però menys nació”. En això també té hi estic d’acord. Jo, aquí, sempre penso en aquell capítol de “La vida amarga” de Pla anomenat “No som res, però fa de mal dir”. És sobre la fugacitat de la vida arran del traspàs d’un pagès benenestant, però en realitat podria ser una metàfora del país.\nI, finalment, que “els que demanen estructures d’estat tenen sovint poc sentit d’Estat”. En aquest cas em ve al cap com hem pujat als altars Muriel Casal malgrat la seva estúpida mort. Sospito que fins i tot a ella -que provenia de la tradició laica, progressista i republicana- li hagués fet vergonya.\nEn fi, Jordi Hereu -errors propis a banda amb els quals vaig omplir un llibre- va ser objecte d’una campanya ferotge de Convergència i Unió perquè per primer cop en trenta anys veien l’Ajuntament de Barcelona a tocar. Els de CiU, en efecte, va ser uns antisocialistes convençuts per la mateixa raó que els socialistes eren uns anticonvergents aferrissats: per la lluita pel poder.\nPerò el pas de Convergència pel consistori va ser fugaç i aquella esquerra reformista i social-demòcrata amb la qual s’haguessin pogut entendre ha estat substituïda per una d’alternativa i amb peus de fang. Més inclinada als gestos i als titulars que a governar de debò. Governar és també prendre decisions. De vegades doloroses. No sé pas si hi han sortit guanyant, però sobretot no sé pas si els ciutadans de Barcelona hi han sortit guanyant.\nEl problema del 'top manta'\n#5 Ludwig, Outsland, 02/03/2016 - 13:06\nHereu era un ejemplo de las constradicciones de la percepción política. En muchas encuestas de opinión (publicadas en prensa) se valoraba bien su gestión, pero le castigaba en la valoración personal. En cambio, a su sucesor se le valoraba bastante bien, cuando su gestión se valoraba bastante peor.\n#4 Manolo, Barcelona, 01/03/2016 - 19:44\nHereu fue un buen alcalde\nTrias, al margen de su entrega total a la Generalitat (prestándole dinero, y haciéndoles concesiones) Cuando llegó el momento se arrugó y se hizo en los pantalones frente a los antisistema\nNo fué un buen alcalde\nLa Colau tampoco resulta buena alcaldesa. Ya se está viendo\n#2 Alfons Maristany, BCN, 01/03/2016 - 16:56\nYo vote por Hereu y perdimos\nY vote por él porque le conozco\nUna persona integra,buen gestor quizas mal politico\nPero prefiero mil veces a una persona honesta y CAPAZ que a vendedores de humo demagogos y veletas\nUna pena que perdimos\n#1 PepetCabrejat, Bcn, 01/03/2016 - 11:51\nNo he estat mai un defensor d'en Jordi Hereu però com alcalde li dona mil voltes a en Trias, i no parlem ja de l "Ada Colau.\nAnem de mal en pitjor.


Dos assessors, dos models\nActualitzada 05/10/2021 a les 06:11\nLa comissió creada pel Consell per estudiar la sostenibilitat de les pensions ha comptat amb la participació de diferents experts. Hem llegit amb atenció les entrevistes realitzades als ponents proposats pel PS i la CASS. Ambdós coincideixen en el fet que les pensions a Andorra són baixes, per sota del nivell mitjà europeu, i que cal afrontar prestacions dignes. L’experta del PS no veu un risc de col·lapse immediat per al sistema andorrà de pensions; l’expert de la CASS admet que la reforma del 2014 va retardar el dèficit en vuit anys i l’esgotament del fons de reserva en sis, per això creu que suportaria el pagament de tretze anys al ritme actual, si deixessin d’entrar euros a la caixa del sistema. Per l’expert de la CASS, els problemes de les pensions es deriven de l’increment de l’esperança de vida, del baix tipus de cotització i de la rotació del mercat de treball que fa que molta gent cotitzi poc temps. Per l’experta del PS, els problemes es deuen a un mal funcionament de la institució i a les quantitats destinades al sistema, que són inferiors a la resta de models socials europeus.\nEn l’àmbit de les propostes, coincideixen a dir que el sistema ha de ser sostenible; per això és inevitable incrementar les cotitzacions i endarrerir l’edat de jubilació de forma gradual. Però, s’aprecien diferències entre els dos assessors; l’expert de la CASS planteja dissenyar plans privats complementaris que, en cas de no incorporar-se a la reforma, obligaria a incrementar les cotitzacions fins al 30%. L’experta de la CASS, sense descartar plans d’empresa, no és partidària dels plans privats i aposta per un sistema redistributiu, amb limitació de les pensions més altes; creu que les empreses i els treballadors poden suportar una cotització més elevada que proporcionaria més ingressos i permetria que les pensions siguin més dignes. En la seva opinió, la sanitat s’hauria de pagar amb impostos, com l’educació o les carreteres.\nFinalment, els experts coincideixen en la necessitat d’una reforma que s’ha de fer al més aviat possible. Veuen necessari un pacte d’Estat amb un ampli consens per emprendre mesures que ens acostin als nivells europeus. La reforma de les pensions sembla imparable; és desitjable que, sigui quina sigui la solució, garanteixi una prestació digna.\nCuriós que en cap cas s'hagi plantejat pujar el sou als treballadors. Més sou = mes recaudació = més estalvi privat = més prestacions = gent gran contenta i amb diners suficients per a viure dignament.\nNo és tant dificil, i a mi no em paguen com a assessor.


You are here: Home ∼ La CUP es converteix en l’animadora de l’aturada estival\nLa CUP està sent la gran protagonista d’aquests dies en què l’activitat política ha baixat dràsticament. La formació ha anunciat aquest dimecres alguns detalls de la llei de transitorietat, i aquest dijous ha afegit encara més informacions al respecte: el govern ja tindria cens, ha dit Benet Salellas. El diputat anticapitalista ha concretat fins i tot que saben d’on surt, però que no ho poden fer públic a causa de l’oposició frontal a tot plegat de l’executiu de l’Estat espanyol.\nEn aquest cas, ha deixat clar que no els agrada però que tanquen files amb el govern respecte a aquest secretisme forçat. Amb tot, com és habitual, no volen quedar com a crossa de l’executiu i d’ERC-PDeCAT ni en aquests moments finals i ja han exigit a Junts pel Sí que la llei de transitorietat es voti abans de l’1 d’octubre. Encara que no entri en vigor fins que es coneguin els resultats del referèndum i només si guanya el vot afirmatiu.\nSembla que els republicans també aposten per mostrar la carta de la llei de transitorietat abans de l’octubre, però que els exconvergents no ho tenen tan clar. En qualsevol cas, els cupaires han redoblat la pressió dient que estan disposats a registrar la llei unilateralment. Una amenaça difícil de creure possible just ara, però que potser els dóna rèdits.\nCom a mínim fins a mitjans-finals d’agost, no hi haurà resposta de l’altre grup independentista, però potser de sobte tot s’anima després de la Mare de Déu d’agost, segons els moviments de la mesa del Parlament. Les casuístiques són de tan alta volada que aquest dimecres Mariano Rajoy ha dit que no descarta reunir el seu govern a mitjans d’agost excepcionalment per fer front al ‘desafío separatista’.\nPosted in El Dietari del Procés Tagged benet salellas, CUP, ERC, Junts pel Sí, Mariano Rajoy, PDECat, referendum, transitorietat


iQ-Company UV 300 LS Blau comprar i ofertes a Scubastore\n6-7 Years Hawaii 10-11 Years Hawaii 12-13 Years Hawaii 14-15 Years Hawaii\nDescripció iQ-Company UV 300 LS\niQ-Company UV 300 LS té la total garantia oficial de iQ-Company. Com a distribuïdors oficials de iQ-Company, tots els productes de submarinisme que trobaràs al catàleg online tenen 2 anys de garantia. A scubastore seleccionem els productes de Vestits i complements de la millor qualitat perquè puguis practicar esport amb el material idoni. Tenim una extensa varietat de productes de Rash guards entre la qual trobaràs el material que estàs buscant, i que t’ajudarà a practicar més esport amb total seguretat i confort.\nCaracterístiques iQ-Company UV 300 LS\nSostenibilitat iQ-Company UV 300 LS


La 4a edició d’El Forn, la mostra d’estiu d’arts escèniques, se celebrarà al setembre i inclourà quatre espectacles i un taller teatral | Revista Tasta.cat\nPer Fermi Riu | a 11 agost, 2021 | 0 Comentaris\nL’Agrupació Teatral La Farsa oferirà dos espectacles de teatre breu que consistiran en una proposta familiar de contes d’animals i una peça vinculada al gènere de la farsa. L’entitat representarà Minimalari de Pinto & Chinto interpretada per Laura Corominas i Maria Corominas sota la direcció d’Angelina Vilella. Les protagonistes explicaran contes curts i divertits de tota mena d’animals: puces, vaques, lloros, girafes, mosques, elefants… que faran gaudir el públic infantil i adult.\nLa segona peça serà una obra titulada Mans enlaire de Ramon Folch i Camarasa. És un muntatge farcit d’humor i embolics protagonitzat per tres lladres no gaire espavilats, unes nenes molts entremaliades, uns marquesos adinerats i una miss anglesa molt especial. Angelina Vilella dirigeix aquest muntatge que comptarà amb les interpretacions d’Eudald Feliu, Jan Cervera, Xavi Parera, Marc Montes, Antònia Molera, Òscar Guijarro, Janina Vilana i Laia Tor.\nCirc Vermut presentarà una proposta titulada Absurd que es farà el dijous, 2 de setembre, a l’amfiteatre del Parc del Lledó, a les 20 h. Pista de circ, teló de fons, crispetes… El circ ambulant ha arribat! Uns acomodadors estrafolaris jugaran i escalfaran l’ambient. Sense voler, sembla que l’espectacle ha començat i van passant disciplines i gags d’humor absurd. El públic coneixerà un freak dels aneguets de banyera que fa equilibris sobre tubs i fustes i també veurà una demostració de velocípede i uns mètodes peculiars de fer anar les escombres. Una cosa portarà la següent i sense donar massa temps per pensar arribarà el final de l’espectacle amb una cursa de bicicletes esbojarrada i virtuosa. David Candelich i Jordi Mas protagonitzen el muntatge Absurd dirigit per Miner Montell. L’espectacle s’adreça a tots els públics i tindrà una durada de 55 minuts. L’entrada costarà 5 € i serà gratuïta pels infants fins a 5 anys.\nIris Hinojosa i Gerard Vilardaga s’endinsen en un viatge tragicòmic als intestins de l’estat del benestar i les seves flatulències de la mà d’una treballadora social al llindar de l’abisme professional i personal. L’assistenta és un monòleg conduït per una psicoanalista amb mà de ferro que exerceix de directora d’escena per guiar la protagonista pel corriol de les misèries socials. L’obra és crítica i, sobretot, autocrítica sobre el present que estem construint entre tots i totes. Però, al final del túnel, sempre hi ha llum. Iris Hinojosa s’encarrega de la direcció de l’obra escrita per Gerard Vilardaga. L’obra es farà el divendres, 3 de setembre, a l’amfiteatre del Parc del Lledó, a les 21 h i tindrà una durada de 60 minuts. L’espectacle s’adreça a públic a partir de 16 anys i l’entrada tindrà un preu de 5 €.\nEl festival d’arts escèniques també inclourà una proposta formativa amb l’actriu i directora de la companyia Tràfec Teatre, Lydia Canals. Es tracta d’un taller per a persones majors de 16 anys, que consistirà en treballar el moviment i la tècnica teatral, a partir dels tallers realitzats en les mostres internacionals que ha dut a terme el grup amb l’obra Assaig T4. El taller es portarà a terme el divendres, 3 de setembre, a l’amfiteatre del Parc del Lledó, de 16:30 a 19:30 h. Les places són limitades i per participar-hi, caldrà inscriure’s a través de l’adreça de correu electrònic lydiaco@gmail.com o el telèfon 625 969 377. El taller tindrà un cost de 10 €.\nEtiquetes Ajuntament de BergaBergaCircEl FornespectacleTeatre\nSense respostes a “La 4a edició d’El Forn, la mostra d’estiu d’arts escèniques, se celebrarà al setembre i inclourà quatre espectacles i un taller teatral”


Carrers plens d’olors, gustos i activitats\nsanta coloma festeja el licor català per excel·lència en una festa que omple el municipi de gent d’arreu de Catalunya\n3 min. 09/11/2017 00:00\n651x366 Carrers plens d’olors, gustos i activitats Carrers plens d’olors, gustos i activitats\nEl segon cap de setmana de novembre, just al mig de la tardor, Santa Coloma de Farners s’engalana per celebrar l’estrena de les noves ratafies de l’any, que s’han estat macerant els últims mesos. Des d’avui fins diumenge, la Festa de la Ratafia omple la plaça Farners i els carrers dels voltants de parades amb productes artesans, de proximitat i relacionats amb la ratafia. Totes les activitats de la festa van tenir l’any passat una gran afluència, amb tallers i activitats plens al cent per cent. Els paradistes van assolir un notable increment de vendes. “Cada any tenim més visitants i els donem més varietat en les activitats festives i didàctiques al voltant de la ratafia”, diu Xavi Amat, membre de la Confraria de la Ratafia, que coorganitza la festa. “La situació política del país fa que la gent reivindiqui tot el que és català, i la ratafia és la beguda nacional ”, recorda Amat.\nAquest any hi ha xerrades sobre plantes i teràpies, com la de Josep Pàmies; exposicions com En Panxo li va dir..., dedicada a Francisco Fondevila, Panxo, un personatge popular creador de la cèlebre pomada Panxo; concerts com els de Marc Parrot, Orquestra Fireluche, Hora del Joglar o Dàmaris Gelabert, o el Ball de la Ratafia, que reuneix Raska, The Buhos i Orquestra Tropical. Al tradicional sopar popular, aquest any amenitzat per Fel Faixedas i Carles Xuriguera, es nomenen els nous confrares. A la Vela de Ratafia s’hi podrà adquirir la ratafia Corriols (No a la MAT), el llibre Els colors de la ratafia, d’Anna Selga, el xarop suís d’herbes de la ratafia, el vinagre de ratafia Virat, la ratafia del 125è aniversari de Ratafia Bosch i tota mena de ratafies de Catalunya.\nL’Espai Xics permet participar en manualitats, jocs i tallers. A la carpa del circ s’hi faran espectacles orientats sobretot als infants. A l’espai Ratafiàrium s’hi mostra la gastronomia a base de ratafia, i a la Vela de la Ratafia s’hi fa el tast i venda de ratafies de tot Catalunya.\nLa litúrgia de la festa\nEls rituals marquen l’inici i el final de la festa, que inclouen la processó de l’inici i la cerimònia d’investidura dels nous confrares i del confrare d’honor, que aquest any serà Faustí Bosch, de Destil·leries Bosch, amb motiu del 125è aniversari de l’empresa. \nEl dissenyador colomenc Xavier Massaneda, autor del cartell, ha volgut donar-hi “un to trencador basat en imatges icòniques”.


Fred i Calent | Menjar al mercat - Capitol - 87\nLa cuina dels Food Trucks\nAquesta setmana a Fred i Calent ens hem acostat a un esdeveniment que agrupa desset propostes de foodtrucks per conèixer com és aquesta popular cuina sobre rodes o furgoteca. En Miquel Calent anirà...\nAquesta setmana a Fred i Calent celebram els nostres 100 primers programes anant a la Fira de maig de Campos, Sa fira de Ses Vaques. Anirem a una ramaderia de Campos per veure com es prepara una vaca que...\nLa cuina de ramadà\nAquesta setmana a Fred i Calent viurem el Ramadà i sabrem què és menja durant la qual és una de les celebracions religioses més importants de la religió islàmica. Anirem a fer la compra amb en Bachir...\nLlonguet, el francès\nAquesta setmana a 'Fred i Calent' ho volem saber tot del llonguet. Un panet que ha donat malnom i tot, als palmesans. Ens aixecarem molt prest al matí per anar a veure com els fan i els couen a un forn...\nFira del peix d'Eivissa\nSant Antoni de Portmany durant un dia es converteix en el punt de trobada dels amants del peix fort, la gamba roja i la llagosta. Una cita que no ens hem volgut perdre a Fred i Calent. En Miquel Calent...\nLa cuina oriental\nAquesta setmana a Fred i Calent volem aprofundir en la cuina del continent més extens i més poblat del planeta: Àsia. Segur que molts heu tastat la cuina japonesa, la xinesa o la hindú, però avui...\nAquesta setmana a Fred i Calent anam a la gran festa del producte local de Menorca: la fira Arrels. En Miquel Calent i na Fanny Pons recorreran alguns dels 43 stands que hi ha al recinte firal de Maó...\nAra que encara som en temps de Quaresma a Fred i Calent ens acostem a un dels aliments més representatius d'aquesta època de l'any: el bacallà. Un peix blanc amb uns valors nutritius excepcionals. En...\nConcurs de futurs xefs\nAquesta setmana a Fred i Calent ens acostem al concurs d'escoles de cuina Protur Chef 2019. 18 estudiants de cuina de 14 escoles d'arreu d'Espanya competeixen per ser el millor de la tercera edició del...\nOlles i tests\nAquesta setmana a Fred i Calent ens acostam a la trenta-cinquena edició de la fira del fang de Marratxí. Els nostres tres presentadors hi aniran per descobrir per què el fang és tan bàsic per a la...\nA qui no li agraden les croquetes? Poden ser de carn o de verdures, les farà la padrina per als nets o les menjareu amb el variat dels diumenges, però les croquetes són un dels menjars més populars...\nEl millor pa amb oli\nAquesta setmana a Fred i Calent ens acostem a un dels menjars més imprescindibles dels illencs: el pa amb oli. Viurem el Primer campionat mundial d'aquest plat; de primera mà i veurem què té en compte...\nEl millor sofrit pagès\nAquesta setmana a Fred i Calent anam a Santa Agnès de Corona a viure el primer concurs de sofrit pagès. Més de 30 grups participen per ser els qui el fan més bo. Nosaltres descobrirem quin és l’origen...\nMenjar al mercat\nAquesta setmana a Fred i Calent farem un recorregut pels principals mercats on podem anar a menjar. Anirem al pioner de les nostres Illes, el mercat de l'Olivar a tastar les ostres. També anirem a Santa...\nQuè mengen els esportistes?\nAquesta setmana a Fred i Calent volem acostar-nos a alguns dels esportistes i als de la seva alimentació per veure com influeix el que mengen al seu dia a dia. Aprofitarem que se celebra la Challenge...\nDimecres dia 26/06/2019 a les 22:15\nCapítulo 103 AMB UN TOC DE LLIMONA\nEl nou programa d’alimentació i nutrició Fred i Calent, conduït pel cuiner Miquel Calent, compta amb la participació de la comunicadora Marta Simonet i la farmacèutica i nutricionista Fanny Pons. Dins cada programa s’inclouran opinions professionals d’altres experts com el pastisser Lluís Pérez o metges especialistes en cada una de les matèries que tractarem.\nFred i calent [Cap. 36] - Frescor d`hivern


Saliou: Un somriure indestructible | Naus d' Esperança\nSaliou: Un somriure indestructible\nSaliou era massa jove per adonar-se’n que era diferent. Als 2 anys, el nen no tenia idea que el seu llavi leporí el diferenciava dels altres nens. Feliçment inconscient, la condició no va afectar la personalitat de Saliou, el que va portar alegria a tots els que el van conèixer.\nSi bé alguns poden veure la condició de Saliou com una raó per sentir vergonya, especialment a l’Àfrica occidental, on la manca d’accés a la sanitat pot fer que una persona visqui amb el defecte de per vida, l’àvia de Saliou, Ndiane, es va negar a permetre que la seva condició obstaculitzés el seu amor.\n“És tan maco”, va dir mentre sostenia la seva foto.\nMalgrat la seva admiració per Saliou, Ndiane encara esperava que ell no hagués de créixer amb un llavi leporí que el convertiria en un pària quan fos gran, cosa que li preocupava molt.\n“Si no es sotmetés a una cirurgia, seria diferent als altres nens”, va dir.\nDesafortunadament, la família de Saliou no tenia els mitjans per aconseguir la seva sanitat. Amb un accés mínim a una cirurgia segura i assequible, Ndiane va recórrer a l’única cosa que podia fer: pregar per un miracle. Es va aferrar a l’esperança que algun dia, el seu dolç Saliou es curaria.\nDesprés de dos anys d’esperar un miracle, Ndiane es va emocionar a l’escoltar sobre un vaixell hospital que estava atracat a la ciutat capital del Senegal. Aquesta àvia devota va viatjar 12 hores per dur a Saliou a l’Àfrica Mercy per a una cirurgia que canviaria la seva vida per sempre.\n“Quan em vaig assabentar de l’arribada del vaixell, em vaig sentir alleujada”, va dir. “Llavors, vaig prendre la decisió de parar-ho tot i portar-lo, perquè això impactaria seu futur!\nEl cor de Ndaine es va omplir d’alegria i gratitud després de l’operació de Saliou: el seu nét finalment es va curar! Ara, el futur de el jove sembla més brillant que mai.\n“Dono gràcies a Déu i a la gent de Naus d’Esperança”, va dir Ndaine. “No tenia cap lloc on aconseguir una cirurgia per Saliou, i ho van fer per mi”.


Les etapes de Lleida determinaran el pòdium final de la Vuelta a España — Servei d'Esports\nEsteu aquí: Inici › NOTÍCIES › Les etapes de Lleida determinaran el pòdium final de la Vuelta a España\nLes etapes de Lleida determinaran el pòdium final de la Vuelta a España\nLa ronda arribarà a la ciutat el 13 de setembre, procedent d’Ejea de los Caballeros, i partirà l’endemà cap a Andorra, on els ciclistes trobaran el darrer escull muntanyós abans del passeig final per Madrid. L’alcalde de Lleida, Àngel Ros, assenyala la importància de les etapes lleidatanes en el recorregut de la Volta i recorda la tradició ciclista de la ciutat.\nLes etapes de Lleida de la Vuelta a España es presenten a priori com a determinants per decidir el podi final de guanyadors de la ronda ciclista, ja que en estar situades al final de la cursa (la 18a i 19a etapes d’un total de 21, prèvies al darrer assalt muntanyós a Andorra) tenen encara un mes gran al·licient esportiu.\nAixí ho ha destacat l’alcalde de Lleida, Àngel Ros, després que els organitzadors de la Volta hagin presentat aquest matí a Estepona el recorregut de la cursa, que arrencarà el 25 d’agost a Màlaga i finalitzarà el 16 de setembre a Madrid, després de disputar-se 21 etapes.\nLa Vuelta arribarà a Lleida el 13 de setembre, procedent d’Ejea de los Caballeros, i partirà l’endemà cap a Andorra, on l’organització ha preparat un espectacular recorregut muntanyós pel dia següent, amb sis ports en només 105 km, abans de la jornada de tràmit i el recorregut triomfal pels guanyadors a Madrid. L’etapa amb sortida des de Lleida finalitzarà al parc Naturlàndia, amb l’ascensió al coll de La Rabassa (2.015 m.). El trasllat d’Andorra fins a Madrid serà neutralitzat i els ciclistes és molt probable que el facin en AVE des de l’estació Lleida Pirineus.\nL’alcalde Àngel Ros, a més d’assenyalar la importància de les etapes lleidatanes en el recorregut de la Volta, també ha posat èmfasi en la tradició ciclista de la ciutat, que segueix apostant per la Volta a Lleida, també de caràcter internacional, però enfocada a joves promeses d’aquest esport. Tall de veu A. Ros.\nA més de l’etapa d’Andorra, on els ciclistes hauran de pujar els colls de la Comella, Beixalis, ambdós en dues ocasions, Ordino i la Gallina, la Vuelta a España tindrà nou etapes amb final en ports de muntanya i 40,7 km de contrarellotge.


El Pou _ Grup d'Estudis\nDe manera natural hem anat organitzant les nostres activitats seguint el cicle de curs escolar o acadèmic. És a dir, considerem el juny de cada any com un final de curs. Aquest ha estat intens i ple d’activitat tenint com a novetat principal l’arrencada del nostre lloc web que cada cop té més contingut.\nEl fet de retornar a la presencialitat d’activitats com el Dimecres d’El Pou han omplert de vigor i dinamisme la nostra tasca.\nLes passejades per jardins dels barris del Districte d’Horta-Guinardó ens han retornat al contacte amb els nostres socis i seguidors en les activitats que proposem. Ara ja estem engegant motors per preparar la revista EL POU número 12 que sortirà a final d’any.\nEn aquests moments només ens queda desitjar-vos un bon estiu i fins al setembre que serà quan iniciarem activitat amb la gimcana i el concurs de fotografia Objectiu Horta dins la Festa major d’Horta. Bones vacances!\nUs convidem al proper Dimecres d'El Pou: L'escola franquista, entre la submissió i la resistència.\ni el diumenge 19 de juny fem una nova Passejada. Inscripció prèvia.\nEtiquetes de comentaris: Dimecres d'EL POU, Passejades\nUs convidem al proper Dimecres d'El Pou: Una casa d'Horta amb tresors ben guardats\ni el diumenge 22 de maig fem una nova Passejada. Inscripció prèvia.\nAhir es va fer la presentació dels llibres "Barcelona en ruta" d’en Ricard Paradís i en Pau Vinyes i "El Guinardó desaparegut" d’en Joan Corbera.\nEn Joan signant exemplars del seu llibre "El Guinardó desaparegut"\nUs convidem al proper Dimecres d'El Pou:\ni el diumenge 24 d'abril reprenem les passejades. Places limitades. Cal inscripció en aquest enllaç:\na d’abril 13, 2022 Cap comentari:


Baixa la transmissió de la covid i pugen lleugerament les hospitalitzacions - À Punt\nBaixa la transmissió de la covid i pugen lleugerament les hospitalitzacions\nA Espanya hi ha 6.761 persones ingressades per coronavirus, de les quals 322 estan en l'UCI\n07 de juny 2022 - 13:54\nLa pandèmia a Espanya continua minorant el seu ritme en les últimes setmanes amb un descens en la transmissió i en l'impacte sanitari: la incidència acumulada en els últims catorze dies en els majors de 59 anys se situa en una taxa de 586 casos i puja, encara que molt poc, l'ocupació global hospitalària, del 5,2 al 5,5%.\nEn aquests moments a Espanya hi ha 6.761 persones ingressades per coronavirus, de les quals 322 estan en vigilància intensiva. Els pacients de covid de les UCI representen el 3,62% del total. El 5,5% dels llits totals dels hospitals estan ocupats per pacients de coronavirus.\nUCI, en risc baix\nSegons l'últim informe de dades del Ministeri de Sanitat, hi ha 280 persones més ingressades des del divendres encara que l'ocupació en les UCI és de tres persones menys, i es mantenen en risc baix (del 2% al 5% dels llits ocupats per covid).\nNo obstant això, l'impacte als hospitals és dispar segons cada territori: a la Comunitat de Madrid un 8,26% dels hospitalitzats ho estan per covid, i li segueixen Castella-la Manxa (7,95%), el País Basc (7,80%) i Castella i Lleó (6,6%).\nS'han comunicat, respecte a l'informe del divendres, 33.293 noves infeccions de covid en tot Espanya, de les quals 17.499 són de ciutadans que tenen 60 anys o més.\nEl grup dels majors de 80 anys registra el nivell més gran de transmissió, amb una incidència de 736 casos per cada 100.000 habitants en les últimes dues setmanes, mentre que en els septuagenaris és de 641 i en els sexagenaris de 469.\nEn total han mort per la pandèmia a Espanya 106.914 persones, de les quals 194 s'han notificat en les últimes setmanes. La taxa de letalitat de la covid en els ciutadans de 60 anys es manté en el 4,1%.\nSanitat notifica 3.019 casos nous a la Comunitat Valenciana, 1.471 dels quals en majors de 60 anys\nLa Conselleria de Sanitat Universal i Salut Pública ha notificat 3.019 casos nous de coronavirus des de l'última actualització. D'estos, 1.471 són de persones majors de 60 anys.\nQuant a la pressió assistencial, els hospitals valencians tenen actualment 625 persones ingressades, 27 menys des de l’última actualització (652). D'estes, 33 es troben en l'UCI, una menys que el divendres (34).\nRespecte dels morts, s'han notificat 12 defuncions per coronavirus des de l'última actualització. Es tracta de 8 dones, d'entre 69 i 95 anys, i 4 homes, d'entre 68 i 87 anys. El total de decessos des de l'inici de la pandèmia ascendeix a 9.445: 1.105 a la província de Castelló, 3.589 a la d'Alacant i 4.751 a la de València.


Felipe VI torna a Barcelona enmig de mobilitzacions independentistes i de l'absència del Govern i l'alcaldessa La República\nFelipe VI torna a Barcelona enmig de mobilitzacions independentistes i de l’absència del Govern i l’alcaldessa\nFelipe VI torna aquest divendres a Barcelona enmig d’un ambient que els col·lectius independentistes volen que noti com a hostil. Els Comitès de Defensa de la República (CDR) han convocat manifestacions al llarg del matí per fer saber tant al monarca com al president del Gobierno, Pedro Sánchez, que no els són benvinguts. Els dos mandataris coincideixen a la capital catalana en l’acte de clausura de la Barcelona New Economy Week. Un esdeveniment que no comptarà amb la presència ni del Govern ni de l’alcaldessa de la ciutat, Ada Colau, que rebutgen assistir als actes protocolaris de Felip VI tot i que per motius diferents. El Govern critica la repressió contra l’independentisme i Colau els escàndols de corrupció que envolten la corona.\nA mode de preludi, els actes de rebuig a la presència del Rei d’Espanya a Barcelona ja han començat aquest dijous, en el marc de la crida que l’Assemblea Nacional de Catalunya (ANC) ha fet perquè tothom qui volgués cremés fotos de Felip VI davant dels ajuntaments catalans, en una acció a la qual també s’han sumat els CDR.\nPer a aquest divendres, els CDR han convocat una manifestació al barri barceloní del Born, amb punt d’inici a les cruïlles del carrer Argentera i el carrer Comerç a les deu del matí. La crida s’ha difós a través de les xarxes amb un cartell amb el lema ‘Escac i mat’ i frases com ara ‘Aquest divendres ens manifestarem per combatre l’hereu polític de Franco’.\nEn paral·lel, una cadena humana a la mateixa hora cobrirà l’espai que va de l’Estació de França, on se celebra la Barcelona New Economy Week, al monument de Colom, igualment per rebutjar la presència del monarca. “Catalunya no té rei”, afirmen els organitzadors, que han dividit la cadena en nou trams per evitar aglomeracions i complir les mesures sanitàries que exigeix la covid-19. L’acció compta amb el suport de partits, entitats i sindicats de caire independentista.\nLa relació de Felip VI amb Catalunya des del discurs que va oferir a la població espanyola el 3 d’octubre del 2017, dos dies després del referèndum d’autodeterminació considerat il·legal pel Tribunal Constitucional i de les càrregues de la Guàrdia Civil i la Policia Nacional que van deixar més de mil ferits, ha estat cada cop més complicada, fins al punt que el 25 de setembre l’executiu espanyol va recomanar-li que no assistís a la tradicional entrega de despatxos a la nova promoció de jutges a Barcelona perquè no es donaven les condicions de seguretat necessàries, a pocs dies de la sentència d’inhabilitació de l’aleshores president de la Generalitat Quim Torra, i del tercer aniversari de l’1-O.\nAquesta polèmica va tenir una derivada afegida quan va transcendir que Felip VI va trucar el president del Consell General del Poder Judicial (CGPJ), Carlos Lesmes, per manifestar-li que li hauria agradat ser a l’acte de Barcelona, en una acció que membres del govern espanyol van considerar que el monarca maniobrava contra l’executiu.\nTampoc ha ajudat a la imatge de la monarquia els escàndols de corrupció que l’envolten, que han obligat el rei emèrit a fugir de l’Estat en plena etapa estival i refugiar-se a l’Aràbia Saudita i al seu fill a renunciar a l’herència del pare. Aquest cas, sumat a d’altres com l’empresonament del cunyat de Felip VI Iñaki Urdangarín, han fet posicionar-se en contra del monarca figures destacades de la política com la mateixa alcaldessa de Barcelona, Ada Colau, que aquest divendres tampoc assistirà als actes protocolaris del Rei a la capital catalana.\nAbans d’això, Felip VI i Letízia van visitar a finals de juliol el monestir de Poblet, en el marc de la gira que feien arreu de l’Estat arran de la crisi de la covid-19. A l’exterior del recinte hi va haver protestes convocades per Òmnium i l’ANC, enmig d’un fort dispositiu policial que va acabar carregant contra els manifestants. El mateix dia havia de visitar Barcelona, però la Sarsuela ho va ajornar adduint-ho a la situació sanitària. Tot el viatge ja va ser motiu de fricció entre el monarca i l’aleshores president de la Generalitat, Quim Torra. Abans de fer-lo, el Rei va comunica per carta a Torra la intenció de viatjar a Catalunya. Torra li va respondre, també per carta, que amb la situació de pandèmia era millor evitar desplaçaments innecessaris.\nPocs dies abans d’aquesta visita, el mateix vicepresident del Govern, Pere Aragonès, denunciava la corrupció de la monarquia espanyola i la titllava d’organització criminal. “Veiem com a la Zaruela els feixos de bitllets anaven repartint-se mentre la gent d’aquest país passava gana i patia precarietat, això cal denunciar-ho i cal fer caure aquest règim i monarquia”, assegurava.\nI encara abans, el novembre del 2019, un altre discurs del Rei tornava a posar el dit a la nafra del sector independentista. Durant el lliurament dels Premis Fundació Princesa de Girona, al Palau de Congressos de Barcelona, Felip VI va considerar que a Catalunya “no poden tenir cabuda ni la violència, ni la intolerància ni el menyspreu als drets i les llibertats dels altres”. L’afirmació va arrancat l’aplaudiment del públic assistent a la cerimònia. A fora, centenars de persones es manifestaven en contra de la seva presència a la capital catalana.


Desamor a les verdures - FÒRUM.ad\nDesamor a les verdures\nOn: 15/01/18 5:12\nNo criticaré als pagesos tecnificats. Tenen el mateix dret a buscar una vida més planera, tranquil·la i productiva que els directors de fons d’inversions. Però no em puc estar de pensar en la diferència entre els raves d’algun pagès del mercat de Vilafranca i les pilotes de golf granatoses i de mida homogènia que em criden des dels expositors del supermercat de torn.\nNomés heu d’entrar a l’inefable Google i buscar un vídeo amb els items cosecha i rábanos. Veureu com en uns immensos hivernacles i per damunt d’una terra flonja i gens trepitjada, una màquina pentina el terra arrencant-hi els raves, girant-los cap per avall i fent-los avançar per unes guies que els acumulen en un punt on, periòdicament, la màquina fa i lliga els pertinents manats que, ara sí, operaris humans van posant diligentment en capses. Uns raves que intueixo plantats per una altra màquina que els distribuí amb precisió mil·limètrica per facilitar la collita, i regats per uns núvols fets aspersors que, amb puntualitat britànica els donaven la quantitat justa d’aigua pel creixement. Uns raves, per tant, als que el pagès –o hauríem de dir productor?– no ha dedicat ni un minut ni un pensament. Que han crescut en el més terrorífic desamor. La qual cosa no significa que no siguin bons.\nPrevious Post: Els Lleó hauran de posar alguns límits a la feina durant la setmana del 15 al 21 de gener\nNext Post: Mn. Parés participa a les Jornades de Litúrgia de Mèxic


Plans d’estiu – Xalandria\nAmb el juny, donam per acabat un altre curs escolar. Els docents, gairebé tots, hem començat unes més que merescudes vacances. Ho dic sincerament i sense ganes de fer enveja a ningú. He de confessar que he arribat a juliol amb la llengua defora, fent alens. Exhaust. No només, però sobretot, perquè amb la pandèmia aquest ha estat un any atípic, molt mal de passar emocionalment i física. Per açò, els dos mesos que venen s’albiren com una època de relax en què, entre d’altres coses, podré donar compte d’una sèrie d’activitats de caràcter cultural que havien quedat pendents durant el curs.\nAra bé, la primera setmana de juliol encara no compta, perquè hi ha algunes obligacions que cal acomplir, de caràcter acadèmic, sobretot les relacionades amb la Jornada d’Estudi i d’Homenatge que la secció de Llengua i Literatura de l’Institut Menorquí d’Estudis dedica, any rere any, a algun personatge destacat de la cultura illenca. Hi particip —em fa moltes ganes fer-ho— amb una comunicació en què don compte del camí que l’amo en Xec de s’Ullastrar recorre des de la prosa narrativa d’Àngel Ruiz i Pablo fins al vers dramàtic de l’adaptació que, de l’obra del primer, en fa Frederic Erdozaín, l’homenatjat en aquesta ocasió.\nQuan ho hagi enllestit, llavors sí que podré desconnectar del ritme fagocitador del dia a dia. I llegiré. Sobretot açò. La selecció de llibres que m’acompanya en l’estada alcalfarenca és prou gruixada. Hi ha, sobretot, assaig i poesia, tot i que també hi ha espai per a algunes obres narratives: Enric Cassasses, Josep Maria Esquirol, Pilar Arnau, Stefan Zweig, Franz Kafka, Vicenç Pagès, Charles Baudelaire, Irene Vallejo, Colson Withehead, Borja Bagunyà, Carme Cloquells, Damià Rotger, Laia Malo, Martine Audet, Lucia Pietrelli, Ramón Andrés, Biel Mesquida…\nPel que fa a les lectures, també m’acompanyen tots els números de L’Avenç, Serra d’or i Popular 1 que s’han publicat enguany i alguns números de Reduccions i Els Marges. En arribar a casa, en el moment d’aparició, només havia pogut fullejar-les i, en pocs casos, fins i tot llegir-ne algunes parts (per exemple, sempre, els articles o ressenyes de Joan Todó, de Vicenç Pagès i de Jordí Puntí, a més de les entrevistes —molt bones les d’Antonia Vicenç i d’Agust Gil Matamala—, en el cas de L’Avenç). Una part significativa dels continguts d’aquestes publicacions, però, havien quedat automàticament reservats per a l’estiu (el conte per entregues de Xènia Dyakonova, a la mateixa revista, per exemple; les seccions dedicades a llibres de la revista montserratina; les crítiques de discos del Popu…). A poc a poc i en bones aniré llegint tot allò que pugui.\nJa ho diu el refrany: que el llegir no et faci perdre l’escriure. Tot i que no estic del tot d’acord amb aquesta afirmació, sí que és ver que la part d’escriure forma part dels plans estivals. Hi ha alguns projectes literaris en marxa que toca revisar. No hi ha previst començar res de nou —he volgut ser realista a l’hora de planificar-ho—, tot i que ves a saber quines idees té la inspiració, la qual va per lliure i, quan s’ha d’imposar, ho fa sense cap mena de mirament. Açò sí, tenc la intenció de seguir amb la cita setmanal dels xalandrots. Tot l’estiu. No crec que hagi de fer com l’any passat, en què vaig necessitar prendre’m un mes de descans d’aquests textos miscel·lanis i heterodoxos que són, també, una mena d’exercicis d’estil que em permeten de tenir la màquina en marxa per si de cas.\nPel que fa a la música, l’altre pilar, al costat de la literatura, de la meva dieta cultural, malgrat escoltar-ne molta, enguany tot fa pensar que no hi haurà gaire novetats a les quals dedicar atenció. S’han publicat prou treballs discogràfics, però n’hi ha pocs que m’han interessat. D’entre els sons més radicals, Gojira no m’han sorprès gaire, tot i que fan bon escoltar. Encara no he tingut temps per tastar el darrer treball dels At The Gates (va aparèixer ahir, si no vaig errat!). Ara mateix, em ve molt més de gust la redescoberta d’obres que associi a l’estiu. N’és un exemple el disc Francis Albert Sinatra & Antonio Carlos Jobim (Reprise 1967) en què els sons brasilers es fusionen amb la veu del crooner per excel·lència, amb un resultat tan breu com satisfactori. També Imelda May o Lucinda Williams venen molt de gust en aquesta època. I, pel que fa als menorquins, duc una temporada endinsant-me en la discografia —la que he pogut localitzar: tocarà fer ruta per les biblioteques de l’illa— dels Puretones. Bona música (rock and roll amb arrels en el rhythm and blues) i bones lletres (sobretot les de Miquel Plana). Ara bé, a l’hora de fer feina, Bach i Satie s’imposen a qualsevol altra opció. La capsa amb totes les obres per a piano del gimnopedista francès, interpretada per Aldo Ciccolini (una edició que conec gràcies a Eduard Marco i Búger), o la música de cambra del compositor alemany, de la mà del conjunt Musica Antiqua Köln, s’avenen molt bé amb els capvespres caniculars i les nits càlides d’estiu.\nPer una sèrie de motius que ara no venen al cas, no hi ha lloc, temps ni mitjans per al cinema o les sèries. Reconec que és una llàstima, però allò que no pot ser no pot ser i, a més, és impossible, que deien aquells. Tenc dos mesos per endavant i prou teca per a no avorrir-me. Som conscient que aquesta és una programació que anirà canviant i que, al final, potser tindrà poc a veure amb el que he exposat avui. Tenc dos mesos per endavant, com he dit. I la sensació, ara que ho he posat tot per escrit, de començar a acubar-me perquè, per molt que m’hi dediqui, en quedarà molt per fer. Segur. La darrera cosa que voldria, ara mateix, és no estressar-me, tot i que no sé si podré fer-ho. Açò és l’estiu.\nMoltes gràcies, Margarita i Josep Maria, pels bons desitjos. Que també el passeu vosaltres, un bon estiu, amb música i literatura entre d’altres plaers. I sense la dictadura dels correctors!\nLucia, puta corrector!\nBon estiu i bona literatura, compartesc amb tu, na Lúcia, n’Esquirol I en Zweig.\nQue puguis passar un bon estiu!\nAquest article és més encoratgedor que l’anterior, mil gràcies .\nBon estiu Isma i que facis també una bona nedada cada dia, si no hi ha borns.


El món del cel·luloide es posa de dol amb la mort d'un còmic de «Primera plana»\nEl llegendari actor Walter Matthau va finar ahir als 79 anys d'un atac al cor\nEl llegendari actor Walter Matthau, que encarnà en la gran pantalla personatges com el d'Oscar Madison a L'estranya parella o el director d'un diari a Primera plana, va morir ahir al matí en el centre de salut St. John's de Santa Mònica, víctima d'un atac al cor, a l'edat de 79 anys. Segons un portaveu de l'hospital, Matthau hi va ser traslladat en ambulància i va morir a la 1.42 hora local (10.42 hora espanyola).\nMatthau va ser un carismàtic actor de comèdies que molt sovint representà papers d'excèntric malvat o d'home angoixat per la vida, sempre enfadat, però capaç de mostrar la seva tendresa en situacions límit i que en la seva vida fou tan singular com molt dels personatges de la gran pantalla. Guanyà un premi de l'Acadèmia de les Arts Cinematogràfiques de Hollywood per la seva interpretació a The cookie fortune (1966), al costat de Jack Lemmon, amb qui va formar una de les parelles còmiques més famoses i populars del cinema.\nEl seu físic, amb més de dos metres d'estatura, excessivament magre i manera de caminar malgirbada acompanyava molt bé l'actor en els seus personatges. Així, la seva interpretació com a cunyat-cunyada de Lemmon li va valer l'Oscar al millor actor secundari el 1966 i després fou seleccionat en dues ocasions més com a millor actor pel seu paper de vell a Kotch (1971) i pel seu treball juntament amb George Burns, l'estrella nord-americana del vodevil, a The sunshine boys (1975).


Els nous reptes de les polítiques LGTB - Polítiques persones LGTB\nDivendres, 14 de desembre de 2012 | 16:46h\nDes d’Esquerra hem treballat durant els darrers 10 anys per tal de crear i consolidar unes polítiques adreçades al col·lectiu LGTB. A nivell legislatiu, impulsant al Congrés dels Diputats el dret al matrimoni entre persones del mateix sexe –que recentment ha estat avalat pel Tribunal Constitucional- i fent possible des del Govern de la Generalitat el dret d’adopció per part de famílies homoparentals. Unes mesures que han permès assolir reivindicacions històriques del moviment LGTB i l’equiparació legal del col·lectiu LGTB vers la resta de la societat.\nPerò des del Govern de Catalunya, Esquerra també va impulsar polítiques orientades a avançar cap a la igualtat real. La creació del Programa per al Col·lectiu LGTB, que va permetre l’aprovació del Pla Interdepartamental per a la no discriminació de les persones homosexuals i transsexuals o la creació del Consell Nacional LGTB, com a òrgan d’interlocució i col·laboració entre el Govern i les associacions LGTB, són exemples evidents de l’aposta d’Esquerra per aconseguir la plena normalització social del fet LGTB.\nAra, un cop consolidats uns drets bàsics com són els del matrimoni i l’adopció (la recent sentència del TC ens ha permès tancar aquesta carpeta) cal aprofitar l’inici d’aquesta nova legislatura per enfortir les polítiques LGTB. En aquest sentit, des d’Esquerra apostem per tirar endavant una llei contra la homofòbia, destinada a reconèixer els drets d’aquests col·lectiu i donar eines per lluitar contra l’homofòbia que encara perdura a la nostra societat. Una llei, que des de l’arribada de CiU al govern de la Generalitat porta dos anys descansant en un calaix malgrat que ERC va deixar enllestit el projecte de llei.\nEn aquesta campanya electoral diverses entitats LGTB (com el FAGC, el Casal Lambda, la Coordinadora de LGTB o les Famílies LG) van reclamar l’aprovació d’aquesta llei i van fer signar un compromís als diversos partits per tal d’impulsar-la durant el primer any de legislatura. Un compromís que han signat la majoria de forces polítiques: ERC, ICV, CUP, PSC i CiU (aquests darrers amb reserves, ja que no aposten per una llei d’aquest tipus).\nCal doncs que a partir de la setmana vinent ens posem a treballar per generar acords i consensos sobre una llei necessària i reivindicada pel moviment LGTB, així com per renovar i enfortir les polítiques LGTB que s’impulsen des del Govern de la Generalitat. Des d’Esquerra farem tot el possible per aconseguir-ho.


[Tancat] Just for you kids, una nou espai per a les famílies a Sarrià | Sarrià Petits\nHome » En familia a Sarrià • Extraescolars » [Tancat] Just for you kids, una nou espai per a les famílies a Sarrià\n** ATENCIÓ, aquest lloc ha TANCAT **\nFa unes setmanes vaig anar a conèixer el nou centre que Just for you Kids ha obert a Sarrià (c/Caponata, 14). Havia sentit a parlar molt bé de les seves festes d’aniversari i els seus del seu espai de l’Eixample, però encara no ho coneixia personalment.\nEl Just for you kids Sarrià el porta l’Olga, una mami del barri que és encantadora. En un espai molt ampli i versàtil els nens hi poden fer tallers de manualitats (un altre dia us ensenyo el que vam fer nosaltres) i manualitats en anglès. I durant les vacances escolars també fan casals d’estiu artístics i creatius o que combinen manualitats i esport.\nEl que aporta a més a més aquest centre és un espai per les mares amb bebès. A Mamma Kids cada setmana proposen tallers i activitats per a mares actives i creatives: crochet, scrapbooking, ioga, fitness… però també conversa en anglès o francès i xerrades que van fent habitualment sobre educació i criança.\nUn nou espai al barri per als nens i les seves famílies, amb propostes variades i de qualitat.\nCap resposta a “[Tancat] Just for you kids, una nou espai per a les famílies a Sarrià”


Cinca afirma que els canvis legislatius permetran donar sortides a les recomanacions del Moneyval\nEl comitè del Consell d'Europa afirma en l'informe de valoració d'Andorra que no queda clara quina és la freqüència d'inspecció d'empreses que puguin rentar diners o finançar terrorisme\nJordi Cinca afirma que els darrers canvis legislatius permetran donar sortides a les recomanacions incompletes\nEl ministre de Finances, Jordi Cinca, ha mostrat la seva satisfacció per l'informe de seguiment sobre Andorra del Moneyval\nActualitzada 14/02/2019 a les 18:18\nEl ministre de Finances, Jordi Cinca, s'ha mostrat satisfet per l'informe de seguiment sobre Andorra que el Moneyval, el grup de lluita contra el blanqueig de diners i contra el finançament del terrorisme del Consell d'Europa, ha fet públic aquest matí. Cinca ha manifestat que el fet que Andorra hagi millorat la majoria de les recomanacions que l'ens va emetre en l'informe del 2017 dona aval a la feina realitzada per l'executiu demòcrata en els darrers vuit anys. Una feina, ha dit Cinca, que ha permès acomplir la majoria de recomanacions del Moneyval.\nRespecte als sis punts parcialment incomplets que es reflecteixen a l'informe, el titular de Finances ha assenyalat que els darrers canvis legislatius permetran al proper executiu donar sortides a aquestes recomanacions ara incompletes. El ministre ha comentat que "aquí és on ara hem d'abocar els esforços per deixar de tenir cap d'ells en 'partially compliant'. En ocasions algunes d'aquestes recomanacions requereixen temps. Penseu que al 2010, 2012 i 2015 ens van avaluar bàsicament en relació a la nostra legislació, ara ja donen per sentat que hem superat aquesta fase de dotar-nos d'un marc legal suficient per combatre el blanqueig de diners". Cinca ha indicat que el que s'avalua ara és l'eficàcia d'aquesta legislació que han anat implementant al llarg dels darrers anys.\nL'últim informe efectuat per Moneyval, comitè del Consell d'Europa que avalua les mesures dels països en blanqueig de capitals, fet públic aquest matí torna a aprovar Andorra, tot i que considera que hi ha sis punts parcialment incomplets. El document destaca que en la legislació del país no queda clara quina és la freqüència i intensitat amb la qual s'han d'inspeccionar aquelles empreses que tinguin un risc potencial de blanqueig de diners o de finançament del terrorisme, ja que no s'ha implementat un model de control de supervisió de riscos d'àmbit.\nPel que fa a l'avaluació positiva, l'ens confirma que Andorra està fent esforços per ha millorar aquestes deficiències i que ha aplicat la majoria de recomanacions que es van fer l'any 2017 com per exemple, la introducció d'una nova regulació on es demana a les entitats financeres que incorporin procediments perquè el personal tingui conductes laborals molt més ètiques.


El govern local iniciarà la construcció de 528 habitatges públics de lloguer social | Ràdio Sabadell\nEl govern local iniciarà la construcció de 528 habitatges públics de lloguer…\nUn dels espais on es construiran les noves promocions, al carrer de Malta | Google Maps\n26.02.2021 16:39 Pere Gallifa\nEl govern local iniciarà la construcció de 528 habitatges públics de lloguer social\nL'Ajuntament començarà la construcció de 528 habitatges públics abans que acabi l'actual mandat. En total, s'iniciaran vuit promocions entre 2021 i 2023 en diferents punts de la ciutat. D'aquesta manera, el govern defensa que el parc públic creixerà un 34%, passant dels 1.568 pisos actuals als 2.096 quan acabin les noves incorporacions. "Tot l'habitatge serà de lloguer, que és molt important, perquè vol dir que es queda en el patrimoni de VIMUSA", ha exposat l'alcaldessa Marta Farrés.\nD'aquesta manera, el PSC complirà amb un dels seus compromisos electorals: la construcció de mig miler d'habitatges públics durant el seu primer mandat. "El 2023 ens comprometem haver començat la construcció", ha assegurat Farrés, ja que "un dels principals elements de desigualtat és l'accés a l'habitatge".\nLes primeres promocions que s'aixecaran seran les de la carretera de Barcelona -en els pròxims dies- i al carrer Francesc Layret -el mes vinent-. A partir de 2020, començaran les promocions de Can Gambús 1 i 2 -al carrer de Malta- amb 105 i 108 pisos, respectivament. L'any següent, arrencaran Can Gambús 3.1 i 3.2 -amb 64 i 48 pisos-, el Complex Roureda amb 100 habitatges per gent gran, i Ca n'Ustrell amb 50. Totes les obres s'acabaran entre 2022 i 2025.\nEn total, s'invertiran 104 milions d'euros, a través de VIMUSA i SBD Lloguer Social. Els diners sortiran de les arques municipals, a través d'ampliacions de capital de l'empresa pública d'habitatge; del Banc Europeu d'Inversions, que es pretén que financi el 50% de les obres; i de crèdits amb els governs català i espanyol o la banca privada.\nEl preu dels lloguers serà el que delimita la llei, uns 7 euros el metre quadrat. Per tant, un pis estàndard de 70 metres quadrats tindrà un cost de 430 euros al mes, amb garatge, però sense despeses de comunitat. "Els edificis es fan amb el criteri de nearly zero energy buildings, treballant millores en l'aïllament i la ventilació, amb sistemes d'alta eficiència i incorporant energies renovables", ha explicat el regidor d'habitatge, Eloi Cortés. Així, les factures dels inquilins seran més baixes.\nPer altra banda, el govern assegura que continuarà ampliant el parc públic d'habitatge a través d'altres mecanismes, com el tempteig i retracte o la negociació amb els grans tenidors. "Esperem que tingui un altre efecte, i és que amb tot aquest habitatge de lloguer, també continguem el preu del lloguer de l'habitatge privat", ha conclòs Farrés.


molines - De paraules per Context\nProu podien anar a raure a un carrer més aristocràtic que el d'En Salmeron; però l'emoció de victòria no seria pas tan intensa com ara. En aquest carrer els coneixia tothom. Tothom estava en condicions de mesurar la significança de cada cosa que feien. Els Molines eren al segon any de llur encimbellament. La benanança s'havia fet normal. Ningú tret del cap de casa desconfiava de la Fortuna.